ครม.อนุมัติลดภาษีตลาดหุ้น-ลงทุนต่างประเทศ
ครม.ไฟเขียมลดภาษีสนับสนุนพัฒนาตลาดหุ้น และสนับสนุนไปลงทุนต่างประเืืทศ ครั้งใหญ่ทิ้งทวนก่อนยุบสภา
4 พ.ค. 2554

ครม.ไฟเขียมลดภาษีสนับสนุนพัฒนาตลาดหุ้น และสนับสนุนไปลงทุนต่างประเืืทศ ครั้งใหญ่ทิ้งทวนก่อนยุบสภา
นายวัชระ กรรณิการ์ รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) ได้เห็นชอบมาตรการภาษีและค่าธรรมเนียมเพื่อพัฒนาตลาดทุนตามที่กระทรวงการคลังเสนอ ประกอบด้วย 5 มาตรการ ได้แก่ 1. มาตรการสนับสนุนตราสารการเงินที่ออกเพื่อระดมทุนตามหลักศาสนาอิสลาม (ศุกูก) ด้วยการยดเว้นภาษีเงินได้ ภาษีมูลค่าเพิ่ม ให้กับผู้ระดมทุนที่เกี่ยวข้องกับการออกศุกูก รวมถึงยกเว้นภาษีเงินได้ให้กับผู้ที่ถือศุกูกด้วย
2. มาตรการยกเว้นภาษีการเก็บภาษีเงินได้จากเงินปันผลในระดับนิติบุคคล กำหนดให้บริษัทไทยไม่ต้องเสียภาษีเงินปันผลจากการถือหุ้นในบริษัท หรือสถาบันการเงินของไทย แต่ต้่องถือหุ้นอย่างน้่อย 3 เดือน ก่อนได้รับเงินปันผล และหลังได้รับเงินปันผลต้่องถือต่อไปอีกยังน้อย 3 เดือน
3. มาตรการภาษีเพื่อสนับสนุนการควบรวมกิจการ โดยให้ยกเว้นภาษีเงินได้บุคคลธรรมและนิติบุคคลให้่แก่ผู้ถือหุ้น สำหรับเงินที่ได้จากการโอนแลกเปลี่ยนหุ้น กรณีที่มีบริษัทหนึ่งได้สิทธิประโยชน์ทางภาษีอยู่ หลังการควบรวมให้บริษัีทใหม่ยังได้รับสิทธิทางภาษีนั้นต่อไป เช่น บริษัทที่จะทะเบียนในตลาดหลักทรัพย์ เสียภาษีนิติบุคคล 25% หรือ บริษัีทที่จะทะเบียนในตลาดใหม่เสียภาษี 20%
4. มาตรการภาษีเพื่อสนับสนุนการโอนย้ายเงินออมในระบบการออมระยะยาว สำหรับผู้ที่เป็นสมาชิกกองทุนสำรองเลี้ยงชีพ กำหนดให้ยกเว้นภาษีเงินได้บุคคลธรรมดาสำหรับเงินหรือผลประโยชน์ที่ได้รับจากกองทุน กรณีที่ออกจากงานจากการเสียชีวิต หรือทุพพลภาพ หรือ อายุครบ 55 ปี จากก่อนหน้านี้จะได้รับการยกเว้นเมื่อเกษียณอายุเท่านั้น
5. มาตรการภาษีเพื่อส่งเสริมการเชื่อมโยงตลาดทุนไทยกับตลาดทุนในกลุ่มภูมิภาคอาเซียน กำหนดให้ยกเว้นภาษีเงินได้บุคคลธรรมดาสำหรับการขายตลาดหลักทรัพย์ต่างประัเทศ ที่มีการซื้อขายผ่านระบบที่ตลาดหลักทรัพย์แห่งประัเทศไทยจัดให้มีขึ้น
นายวัชระ กล่าวว่า ครม. ยังเห็นชอบมาตรการภาษีเพื่อสนับสนุนการไปลงทุนต่างประเทศ เพื่อส่งเสริมนักลงทุนไทยไปประกอบธุรกิจในต่างประเทศ ได้รับการยกเว้นภาษีเงินได้นิติบุคคล สำหรับเงินปันผลที่ได้รับการจากการถือหุ้นบริษัทต่างประเทศ โดยต้องถือหุ้นไม่น้อยกว่า 25% เป็นเวลาไม่น้่อยกว่า 6 เดือน